Návrh

**VYHLÁŠKA**

**Ministerstva životného prostredia Slovenskej republiky**

z ..... 2020,

**ktorou sa dopĺňa vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov**

Ministerstvo životného prostredia Slovenskej republiky podľa § 105 ods. 3 písm. m) zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon“) ustanovuje:

**Čl. I**

Vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení vyhlášky č. 14/2017 Z. z., vyhlášky č. 324/2017 Z. z., vyhlášky č. 186/2018 Z. z., vyhlášky č. 380/2018 Z. z. a vyhlášky č. .../2020 Z. z. sa dopĺňa takto:

1. Za § 18 sa vkladá § 18a, ktorý znie:

„**§ 18a**

**Sadzby na určenie nákladov na zabezpečenie triedeného zberu a zhodnotenia odpadov z obalov a odpadov z neobalových výrobkov**

**(§ 59 ods. 1 písm. g) a odsek 4 písm. a), § 112 ods. 11 zákona)**

Pri určovaní nákladov na zabezpečenie triedeného zberu a zhodnotenia odpadov z obalov a odpadov z neobalových výrobkov a pri určovaní nákladov na plnenie vyhradených povinností výrobcu obalov a výrobcu neobalových výrobkov pri ukladaní nápravných opatrení sa vychádza zo sadzieb, ktoré sú uvedené v prílohe č. 12a.“.

Pri určovaní nákladov na zabezpečenie triedeného zberu a zhodnotenia odpadov z obalov a odpadov z neobalových výrobkov podľa § 59 ods. 1 písm. g) zákona sa na účely ekonomicky oprávnených výdavkov považujú sadzby uvedené v prílohe č. 12a.

1. Za prílohu č. 12 sa vkladá príloha č. 12a, ktorá vrátane nadpisu znie:

**„Príloha č. 12a**

 **k vyhláške č. 373/2015 Z. z.**

**Sadzby na určenie nákladov na zabezpečenie triedeného zberu a zhodnotenia odpadov z obalov a odpadov z neobalových výrobkov**

|  |  |
| --- | --- |
| **materiál** | Cena v € za tonu od |
| Sklo | 100€  |
| Plasty | 550€  |
| Papier | Papier  | 120€  |
| Noviny, časopisy |  50€  |
| Kompozitné obaly na báze lepenky | 550€  |
| Kovové obaly | 250€  |
| Drevené obaly | 16€  |

“.

##### **Čl. II**

Táto vyhláška nadobúda účinnosť dňom vyhlásenia.